sa dako roon ay pulutong ng mga lungtian dimonyong animo'tumakas kay mandagaran; isang pulutong namang demonyo rin nguni'mapupula naman ang animo'mga kawal ni fausto na nakatakas mandin sa bayan ni pluton; at mga dimonyo pa rin na payak na itim buhat sa sungay hangang buntot. talaga yatang ang taong natutuwa ay mahilig sa mga kawal ni pedro botero. ang kamatayan ay di nila gunita. ang mga pierrot na sarisaring kulay, mga domino, mga suot principe at iba'ibang libolibong likha, buhat sa lalong maringal hangang sa kamuramurahan, ang siya lamang halos laman ng lansangan. kay raming colombina na nakapangingiki. sa dakong timog ay doon natatayo ang palalo at maringal, na bayan ni momo. nakaharap sa bagong luneta na nagtaboy ng dagat sa dako pa roon. panggagaling ni maneng sa casa de modas ay nagtuloy kila selmo at doo'ihinatid ang dalawang kasuotang babai na boong kasiyahang tatangapin nang kaniyang mga pinaguukulan. gaya nang dapat ng malaman, ang isa noo'kay mameng at ang isa'kay nati.